मखनो गोनांदि, आयेन बेरेखायै दंफांनि मिल फसंनाय आरो आयेन बेरेखायै हाग्रानिफ्राय गेजेर गेदेर बिफां लाइफांफोरखौ दानफायनानै लाबोनाया गोदान बाथ्रा नङा। बेबादिनो सिरां जिल्ला बिजनीनि साहा थानाय मानास हाग्रामाया जोबलांनायनि लामायाव दं। मिथिनो मोन्नाय बादिब्ला मानास हाग्रानमानि साखाथि फाखाथि थानाय सुबुंफोरा दंफांनि फालांगिआव मुखुब जानानै दं। हौवा हिन्जाव अखा नायब्लानो हाग्रामायाव हाबलांनानै दंफां दान्नानै लाबोयो आरो गुबुन गुबुन जायगाफोराव दैथायहरो। बेनि खाबुखौ बांसिनो मुस्लिम सुबुंफोरा लागासिनो दं।